Cotton Fields

«Cotton Fields» er ein song skriven av bluesartisten Huddie Ledbetter, betre kjend som Lead Belly. Han har vorte spelt inn av Bill Monroe, Teresa Brewer, Harry Belafonte (1958), The Highwaymen (1961, nådde 13. plassen på Billboard si popliste), Johnny Cash (1962), Johnny Mann Singers (1962), Buck Owens (1963), Odetta (1963), Ace Cannon (1963), The Seekers (1964), New Christy Minstrels (1965), Trini Lopez (1960-åra), Unit 4 + 2 (1965), The Robert De Cormier Singers (1966), The Beach Boys (1969-1970), Wings & Paul McCartney - 1970-åra, Creedence Clearwater Revival (1969), Frantic Flintstones og Buckwheat Zydeco (1994).

Songen nemner at bomullsåkrane (cotton fields) er «nede i Louisiana, berre om lag ein mile frå Texarkana». Dette er ikkje geografisk mogeleg sidan Texarkana ligg om lag 30 miles nord for grensa til Louisiana.

Beach Boys-utgåva 

«Cotton Fields» vart spelt inn av det amerikanske popbandet The Beach Boys og gjeven ut på albumet deira 20/20 i 1969 med Al Jardine på solovokal. Songen vart spelt inn 18. november 1968. 

Al Jardine var misnøgd med arrangementet til Brian Wilson og fekk seinare gruppa til å gjere ei ny innspeling av songen. Dette vart gjort 15. august 1969 med Orville «Red» Rhodes på steelpedalgitar. Han vart gjeven ut som «Cottonfields». Singelen vart ikkje ein hit i USA, men vart ein stor internasjonal hit våren og sommaren 1970. Det var den siste singelen bandet gav ut på Capitol Records. Singelen nådde berre 103. plass i USa, men i Storbritannia nådde han 5. plass og i Noreg gjekk han heilt til topps.

Andre utgåver 
 Creedence Clearwater Revival på albumet Willy and the Poor Boys (1969). Denne utgåva nådde førsteplassen i Mexico i 1970.
 Esther Ofarim song «Cottons Fields» på fjernsyn i 1969.
 Elton John på Reg Dwight's Piano Goes Pop 
 Elvis Presley
 Harry Belafonte på Belafonte Sings the Blues (1958) og albumet Belafonte at Carnegie Hall, (1959)
 Harry Dean Stanton, i ein scene i filmen Cool Hand Luke.
 Johnny Cash på albumet The Sound of Johnny Cash
 Johnny Mann Singers på albumet Golden Folk Song Hits
 New Christy Minstrels på albumet Chim-Chim-Cheree
 Odetta på albumet One Grain Of Sand (1963) 
 Odetta and Larry på The Tin Angel (1954)
 Petula Clark på fransk som «L'enfant do» på ein fransk EP. 
 The Pogues på albumet deira Peace and Love (1989) (musikalsk ein annan song)
 The Seekers på albumet deira The Seekers (1964)
 Teresa Brewer på The Muppet Show

Kjelder 
 Denne artikkelen bygger på «Cotton Fields» frå , den 11. september 2009. 
 

USA-amerikanske folkeviser
Creedence Clearwater Revival-songar
The Beach Boys-songar
Harry Belafonte-songar
Petula Clark-songar
Johnny Cash-songar
Elton John-songar
The Pogues-songar
Buck Owens-songar
Songar på toppen av VG-lista
Leadbelly-songar
Songar frå 1940
Singlar frå 1963
Elvis Presley-songar
Trini Lopez-songar
Odetta-songar
Bill Monroe-songar
Nummer-ein-singlar i Australia
The Staple Singers-songar
Lou Rawls-songar
Eddy Arnold-songar
The Seekers-songar
Porter Wagoner-songar
The Carter Family-songar
Webb Pierce-songar
The Jordanaires-songar
Charley Pride-songar
Tennessee Ernie Ford-songar
James Last-songar
Emile Ford-songar
Sleepy LaBeef-songar
Arthur Lyman-songar
Floyd Cramer-songar